Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 436/12/5507	Námestovo, 20.3.2014
EEČ : 2-41-36-2014

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Námestovo
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Námestovo zo dňa 1.2.2013, spisová značka Pv 436/12/5507, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v čase okolo 01.30 hod. dňa 30. 06. 2012 prišiel k osobnému motorovému vozidlu Citroën JUMPER, evidenčné číslo XXXXX, ktorého vlastníkom je XXXXX, nar. XXXXX, trvale bytom XXXXX, XXXXX, odstavenému na odstavnej ploche pred discobarom Kuvajt, ktorý sa nachádza v katastrálnom území obce Krušetnica, zodvihol zo zeme kameň a tento hodil do pravého bočného posuvného okna, v dôsledku čoho ostala v okne diera o rozmere 10 x 10 cm, čím poškodenému XXXXX spôsobil škodu vo výške 315,80 EUR, 

Uznesením prokurátora Okresnej prokuratúry Námestovo zo dňa 1.2.2013, spisová značka Pv 436/12/5507, bola určená obvinenému skúšobná doba v trvaní 12 mesiacov.
Odôvodnenie:

Uznesením Okresnej prokuratúry v Námestove pod sp. zn. Pv 436/12/5507 zo dňa 01.02.2013 bolo podľa § 216 ods. 1 Trestného poriadku podmienečne zastavené trestné stíhanie proti obvinenému XXXXX pre prečin poškodzovania cudzej veci  podľa § 245 ods. 1 Trestného zákona, na tom skutkovom základe, ako je uvedené vo výrokovej časti tohto uznesenia. 

Podľa § 216 ods. 2 Trestného poriadku bol obvinenému XXXXX určená skúšobná doba v trvaní 12 (dvanásť) mesiacov. Uznesenie o podmienečnom zastavení trestného stíhania nadobudlo právoplatnosť dňa 19.02.2013 a skúšobná doba uplynula dňa 20.02.2014.

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Z vyžiadaných správ od Obvodného úradu, odboru všeobecnej vnútornej správy v Námestove, OO PZ Zákamenné, OR PZ XXXXX, od obecného úradu v Novoti, ako i z odpisu z registra trestov bolo zistené, že sa obvinený v skúšobnej dobe nedopustil protiprávneho konania, ktoré by bolo dôvodom na vyvodenie záveru o tom, že sa neosvedčil. Obvinený v registri trestov nemá novší záznam. 

Nakoľko obvinený XXXXX v skúšobnej dobe podmienečného zastavenia trestného stíhania viedol riadny život, boli splnené podmienky uvedené v ustanovení § 217 ods. 1 Trestného poriadku, a preto som rozhodol tak, ako je uvedené vo výrokovej časti tohto uznesenia. 

Právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e/ Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Mravec
prokurátor